Wedlope: De Rust soos ’n miernes! – DieHoorn
Wedlope: De Rust soos ’n miernes!
Werkers vandeesweek besig om ’n groot tent op De Rust op te rig.
Op De Rust is daar die week behoorlik gewoel en gewerskaf om alles gereed te kry vir die jaarlikse Meiringspoort- wedlope en gepaardgaande basaar wat die naweek plaasvind. Hier is van die dorp se flukse vroue besig om eetgoed gereed te kry vir die basaar. Van links is Annalie van der Westhuizen, Maré Janse van Rensburg, Letsie du Plessis, Annemarie Nel en Martie vd Westhuizen. Foto verskaf
DE RUST was die week ’n miernes van bedrywighede met geesdriftige inwoners wat hard ge-werk het om te sorg die dorp is slaggereed vir die gewilde Meiringspoort-wedlope en feesbasaar die naweek.
Sowat 4 000 deelnemers word Saterdag op De Rust verwag vir die wedlope, terwyl flukse De Rusters Vrydag reeds vanaf 11:00 gereed sal wees met die lekkerste eet- en drinkgoed, eie aan ’n plattelandse basaar.
Die registrasie van atlete kan van 11:00 tot 21:00 Vrydagaand gedoen word. Atlete moet ont­hou om ’n afskrif van hul identiteitsdokument saam te bring wanneer hulle hul nommers gaan afhaal. (Alle inligting en reëls oor die registrasieproses is op die laaste nuusbrief op www. meiringspoort21.co.za)
Onder die eetgoed waarna almal kan uitsien, is die tradisionele roosterkoek, pannekoek, basaarpoeding asook heerlike braaiburgers, tjops, worsrolle, sosaties en nog vele meer. Die Karoo Deli se koeke, melkskommels en goeie filterkoffie is deel van die basaar, terwyl daar ook vegetariese en vegan-geregte sal wees.
Die gewilde vleistafel met Karoovleis sal Vrydag vanaf 16:00 oop wees en weer Saterdag vanaf 09:00. Vir die vleistafel is daar kaartfasiliteite, maar van die ander tafels word op ’n kontantbasis bedryf.
’n Steakete word Vrydag vanaf 17:00 bedien.
Onthou die padwerke en ekstra rytyd!
• Atlete word gewaarsku om die baie padwerke tussen Oudtshoorn en De Rust in ag te neem wanneer hulle die oggend na De Rust reis. Daar is ook drie stop/ry-punte tussen George en Oudtshoorn.
Voeg ten minste een uur by jou reistyd om betyds by die wedloop te wees en genoeg tyd te hê vir parkering.
Geen privaatvervoer na die Poort word toe­gelaat nie. Alle deelnemers moet op die vrag­- motors klim wat beskikbaar is. Die wedloop sal ook onder geen omstan­dighede vertraag word vir atlete wat nie betyds is nie.
Beautiful documentary on survival of succulents
“THOSE of us with a love of succulent plants have welcomed this beautiful telling of the story of their...
Mosie van wantroue teen speaker Julia le Roux
Deur Liesel le Roux TWEE raadslede van opposisiepartye in Oudts­hoorn het ’n mosie van wantroue teen die speaker, Julia...
150 by simposium oor kinders op straat
Deur Angelique Erasmus SOWAT 150 inwoners van Oudtshoorn het verlede Donderdagaand ’n simposium oor die dorp se straatkindprobleem en...
Deur Garnett Wicomb BORGTOG is in die landdroshof op Oudtshoorn geweier vir ’n man van Rose Valley, Oudtshoorn wat...
Ses geskors wat kul met skiettoetse
Mooie Minché op pad na Mej Tiener SALloyd-Webber se treffers onder die Klein Karoo-sterrehemel